Братство Мрдак је старо српско братство из Црне Горе, порекло воде из Брњака-Ибарски Колашин где су били барјактари у војсци кнеза Лазара као и Ивана Кастриоте. Братство Мрдак старином потиче од породице Маричић која је живела у Брнјаку пре Косовског боја. Најстарији записи о Мрдацима везују се Мрдака Маричића који је у Дубровачком залеђу регистрован 1271. године, Брајило Маричић Крунослав узима се за родоначелника Мрдака, био је један од барјактара у Маричкој бици 1371. године, погинуо је у Косовском боју 1389. године као барјактар пред ескадрилом коњице ритера Ивана Кастриоте. У Маричкој бици добија надимак Мрдак (Мердек) што значи барјак, барјактар. Мрдакови синови, ради очувања успомене на свог храброг оца, за своје породично име узимају име Мрдак, после Косовског боја досељавају се у Сретњу, а најстарији син добија титулу бана, бан Мрдак своју кћерку Вукосаву дава за жену Павлу Немањићу (Белом Павлу) и бира га за свога наследника јер није имао мушких потомака. После смрти бана Мрдака Мраци се селе у Брскут у Куче где су били кумови са чувеним Дрекаловићима, из куча се селе у Премћане између 1559. и 1569. године. У Премћанима имали су имања, односно катуне, у Шаранцима њихово је било скоро пола Премћана, источни део. И сада се зове Мрдачко Село и Мрдачка Коса Они су стари српски становници Премћана, као и Брајковићи.